text: Vestjyske kvinder spillede sig til udebanesejr
  25 januar 2017 kl. 20.40
  Team Esbjerg slog onsdag aften SK Aarhus på udebane med 27-22 og fik dermed første sejr i 2017.
  De aarhusianske kvinder fra SK Aarhus lagde sig fra starten i spidsen af opgøret mod vestjyderne.
  Men fra stillingen 5-5 efter otte minutters spil så spillerne fra Team Esbjerg sig aldrig tilbage. Herfra var vestjyderne foran resten af kampen.
  Stillingen ved pausen var en 16-13-føring til Team Esbjerg.
  Nanna Friis Traberg og Laura van der Heijden var storspillende i angrebet, mens Emily Stang Sando stod en god kamp i målet.
  Heldigvis blev det ik så spændende som det ud til i midten af 2. halveg. Tiltrængt sejr på 27-22 over SK Aarhus.Nanna og Emily med god figur
  Midtvejs gennem anden halvleg begyndte de to hold at nærme sig igen, men Esbjerg holdt stand og hev sejren på 27-22 hjem.
  Nanna Friis Traberg blev topscorer for Team Esbjerg med syv mål.
  Med onsdagens sejr indtager Team Esbjerg tredjepladsen i Primo Tours ligaen, mens SK Aarhus ligger til at skulle spille nedrykningskampe på ligaens 10. plads.
  